เมียดับ-ผัวสาหัส คนงานพม่าคว้ามีดแทงกันที่ตลาดคลองเตย
เครดิตภาพบางส่วนจาก : ไลน์กลุ่มร่วม ว.5,สองผัวเมียแรงงานพม่า ทะเลาะรุนแรงในห้องเช่าตลาดคลองเตย คว้ามีดกระหน่ำแทงกันจมกองเลือด สุดท้ายฝ่ายหญิงเสียชีวิตคาที่ ส่วนฝ่ายชายโดนเข้าที่ท้อง อาการสาหัส จนท.เร่งนำส่ง รพ.,เมื่อเวลา 18.00 น. วันที่ 6 ต.ค. 2559 พ.ต.ท.วันชาติ ปราบงูเหลือม รอง ผกก.(สส.) สน.ท่าเรือ รับแจ้งเหตุทำร้ายร่างกาย มีผู้เสียชีวิต 1 ราย และได้รับบาดเจ็บสาหัส 1 ราย ที่ตลาดคลองเตย 1 ริมถนนพระราม 4 แขวงและเขตคลองเตย กทม. จึงเดินทางไปตรวจสอบพร้อมแพทย์ รพ.ตร. เจ้าหน้าที่กองพิสูจน์หลักฐาน มูลนิธิร่วมกตัญญู พร้อมประสานรถพยาบาลของ รพ.เลิศสิน ไปช่วยเหลือผู้บาดเจ็บ,ที่เกิดเหตุเป็นตึกแถว 3 ชั้น แบ่งเป็นห้องเช้าที่ชั้น 3 ตรงทางเดินพบผู้ได้รับบาดเจ็บเป็นชาย 1 ราย ชื่อนายไซ บิ อายุ 32 ปี ชาวพม่าอาชีพรับจ้างเข็นผักตลาดคลองเตย มีบาดแผลฉกรรจ์ถูกแทงที่ท้อง อาสาสมัครเข้าให้การปฐมพยาบาล และนำลงมามอบให้รถกู้ชีพของ รพ.เลิศสิน นำส่ง รพ.จุฬาฯ ตรวจสอบภายในห้องพบผู้เสียชีวิตเป็นหญิงอีก 1 ราย ชื่อนางสร้อย อายุ 35 ปี ชาวพม่า ทำงานร้านขายของชำตลาดคลองเตย ยังอยู่ในสภาพนอนคว่ำหน้า มีบาดแผลที่ท้องและมือทั้งสองข้าง ที่พื้นพบมีดปลอกผลไม้ยาว 1 คืบตกอยู่ จึงเก็บไว้เป็นหลักฐาน,จากการสอบสวน นายบี้ อายุ 32 ปี ชาวพม่าทำงานร้านขายไก่สดตลาดคลองเตย เป็นน้องชายผู้ตาย ทราบว่า ทั้งคู่มาอยู่เมืองไทยได้ราว 10 ปี ฝ่ายชายทำงานไม่เคยมีเงินเหลือ ชอบมาทะเลาะและทำร้ายพี่สาวเป็นประจำ โดยเมื่อ 4 วันก่อนได้แยกกันอยู่ วันนี้ฝ่ายชายตามมาขอคืนดี แต่เกิดทะเลาะกันแล้วมีการลงไม้ลงมือกัน จนใช้มีดแทงกันเองดังกล่าว เบื้องต้น ตำรวจแจ้งข้อหาสามีข้อหาฆ่าคนตายโดยเจตนา ดำเนินคดีตามกฎหมายต่อไป.
สองผัวเมียแรงงานพม่า ทะเลาะรุนแรงในห้องเช่าตลาดคลองเตย คว้ามีดกระหน่ำแทงกันจมกองเลือด สุดท้ายฝ่ายหญิงเสียชีวิตคาที่ ส่วนฝ่ายชายโดนเข้าที่ท้อง อาการสาหัส จนท.เร่งนำส่ง รพ.
คนงานพม่าแทงกันตาย,พม่าแทงกันตาย,ผัวเมียพม่าแทงกันตาย,ฆ่ากันตาย,แทงกันตาย,ตลาดคลองเตย